b'\n_START_ARTICLE_\nJames Wilson\n_START_SECTION_\n\xc5\xbdivotopis\n_START_PARAGRAPH_\nJames Evan Wilson, ro\xc4\x91en kao jedan od trojice bra\xc4\x87e u \xc5\xbeidovskom domu, prvo studira na Sveu\xc4\x8dili\xc5\xa1tu McGill, no sa daljnjom specijalizacijim nastavlja na sveu\xc4\x8dili\xc5\xa1tima Columbia i Pennsylvania. Wilson ima dugu povijest neuspjelih brakova: njegov tre\xc4\x87i, za sada i posljednji brak, traje tijekom prve sezone, a zavr\xc5\xa1ava u drugoj, nakon \xc5\xa1to Wilson otkrije nevjeru svoje supruge. Nakon svoje tre\xc4\x87e rastave, Wilson \xc5\xbeivi po raznim privremenim akomodacijama, me\xc4\x91u koje spada i jedan period su\xc5\xbeivota s Houseom, sve dok se ne upozna s Amber Volakis. U prvoj sezoni Wilson otrkiva kako mu je jedan brat besku\xc4\x87nik, te kako ne zna je li uop\xc4\x87e \xc5\xbeiv ili mrtav.\n_START_SECTION_\nKarakterizacija\n_START_PARAGRAPH_\nHouse je o Wilsonu jednom rekao da je "njegov prijatelj kojem ljudi ka\xc5\xbeu \'Hvala\' kad im on ka\xc5\xbee da umiru". Wilson tu svoju sposobnost koristi kako bi pomogao Houseu u dobivanju odobrenja pacijenta za odobravanje tretmana._NEWLINE__NEWLINE_Nakon \xc5\xa1to Wilson pro\xc4\x91e kroz tri propala braka, House zaklju\xc4\x8di da on ima potrebu "popraviti" \xc5\xbeene kako bi mu odgovarale, a kada to naravi, postane nezainteresiran i pre\xc4\x91e preko te ljubavi. Tijekom jednog spoja s Lisom Cuddy, Wilson je odbio odgovoriti na pitanje \xc5\xbeeli li djecu ili ne._NEWLINE_Wilson je dva puta branio Housea kada je njegova karijera bila u opasnosti. Kada Edward Vogler, u epizodi "Babies & Bathwater", Vije\xc4\x87u direktora predlo\xc5\xbei da se Houseou uru\xc4\x8di ostavka, Wilson je jedini \xc4\x8dlan odbora koji glasuje protiv prijedloga. U skladu s tim, Volger predlo\xc5\xbei, te uspije, u uklanjanju Wilsona iz odbora, no Wilson je ubrzo vra\xc4\x87en nakon \xc5\xa1to Lisa Cuddy uspije uvjeriti odbor da je prava prijetnja sam Volger, te da njegov novac nije vrijedan njegove \xc5\xbeelje da kontrolira bolnicu._NEWLINE_Wilson se tako\xc4\x91er poku\xc5\xa1avao boriti protiv Houseove ovisnosti, no bezuspje\xc5\xa1no. Nakon \xc5\xa1to se okladi s Houseom po pitanju Houseove ovisnosti, House na koncu ipak prizna da je ovisan o Vicodinu, no dodaje kako mu ovisnost ne smeta pri radu. Kada detektiv Michael Tritter zaprijeti Houseu kako \xc4\x87e ga dati zatvoriti zbog njegove ovisnosti, Wilson poku\xc5\xa1a uvjeriti Housea da krene na rehabilitaciju kako se situacija pogor\xc5\xa1ava. Nakon \xc5\xa1to Tritter nekoliko puta pritisne Wilsona da svjedo\xc4\x8di, ovaj pristane, no to sakrije Houseu. Prije ovoga, Wilson je morao posjvedo\xc4\x8diti kako House udara Roberta Chasea, verbalno vrije\xc4\x91a Lisu Cuddy i krivo dijagnosticira dijete kojemu su zbog te dijagnoze trebali biti amputirani lijevi udovi._NEWLINE_U epizodi "Resignation", House otkriva da Wilson boluje od depresije, te da uzima lijekove kako bi to suzbio. _NEWLINE_U epizodi "Frozen", House saznaje da Wilson izlazi s Amber Volakis, jednom od kandidatkinja za posao u Houseovom timu, kojoj je House dao nadimak "Cutthroat Bitch".Pod Houseovim pritiskom, Wilson mu ka\xc5\xbee kako je u vezi ve\xc4\x87 nekoliko mjeseci, no istina je da je tek nekoliko tjedana. House i Cuddy predlo\xc5\xbee kako \xc4\x87e njegova potreba da bude potreban nahraniti njezinu potrebu za dominacijom i ultimativno ga uni\xc5\xa1titi, no Wilson odbija prekinuti s njom._NEWLINE_U epizodi "Don\'t Ever Change", House nevoljko odobrava njihovu vezu. U zadnjoj epizodi \xc4\x8detvrte sezone, Ambre umire od posljedica trovanja adamantinom nakon autobusne nesre\xc4\x87e. _NEWLINE_Na po\xc4\x8detku pete sezone, Wilson daje ostavku na mjestu \xc5\xa1efa onkologije te (privremeno) prekida svoje prijateljstvo s Houseom. Tijekom pete sezone, nakon \xc5\xa1to Wilson da ostavku, House unajmi privatnog detektiva kako bi pratio Wilsona. House i Wilson se mire tijekom 4. epizode 5. sezone kada Wilson vozi Housea na o\xc4\x8dev sprovod. Nakon jedne neugodne sva\xc4\x91e, njih dvojica razgovaraju i pomire se, \xc4\x8dime se Wilson vra\xc4\x87a na mjesto \xc5\xa1efa Odjela za onkologiju i obnavlja prijateljstvo s Houseom.\n_START_SECTION_\nKoncept i stvaranje\n_START_PARAGRAPH_\nRobert Sean Leonard u po\xc4\x8detku nije bio zainteresiran za igranje uloge Jamesa Wilsona. Vjeruje da je ulogu dobio zbog svog poznanstva s producentom Bryanom Singerom; nedugo nakon \xc5\xa1to je Leonard dobio pla\xc4\x87u za ulogu u filmu Dru\xc5\xa1tvo mrtvih pjesnika, Singer je od njega posudio novac kako bi snimio film Lion\'s Den. U filmu je glumio Leonardov dobar prijatelj, Ethan Hawke, koji je ujedno poha\xc4\x91ao istu \xc5\xa1kolu kao i Singer. Leonard je zadovoljan svojom ulogom i \xc5\xbeeli nastaviti glumiti u seriji._NEWLINE_Ako se u obzir uzmu popularne paralele izme\xc4\x91u Doyleove serije o Sherlocku Holmesu, Wilson bi zauzimao mjesto doktora Watsona. Sam Leonard je rekao kako je namjera bila da House i njegov lik preuzmu uloge Holmesa i Watsona, no dodao je kako misli da je ulogu Watsona od po\xc4\x8detka serije preuzeo Houseov tim.  Pruducentica Katie Jacobs je rekla kako i Wilson i House izbjegavaju zrele veze \xc5\xa1to ih jo\xc5\xa1 vi\xc5\xa1e zbli\xc5\xbeuje.  Dodala je da je razlika izme\xc4\x91u dvojice likova ta \xc5\xa1to Wilson te\xc5\xa1ko odbija molbe jer \xc5\xbeeli ugoditi drugoj osobi._NEWLINE_Leonard je rekako kako je Wilson jedan od rijetkih likova koji dobrovoljno odr\xc5\xbeava vezu s Houseom jer ne rade jedan za drugoga, te, u skladu s tim, nemaju \xc5\xa1to izgubiti ako si ka\xc5\xbeu istinu. Wilson je tako\xc4\x91er jedan od rijetkih likova koji mo\xc5\xbee nasmijati Housea. Wilsonovo useljenje kod Housea u epizodi "Sex Kills", nakon \xc5\xa1to je propao Wilsonov tre\xc4\x87i brak, simbolizira njegovo pronala\xc5\xbeenje emocionalnog zaklona u prijatelju.'